Súradnice: 49°23′06″S 21°40′39″V﻿ / ﻿49,3850°S 21,6774°V﻿ / 49.3850; 21.6774

**Krajná Bystrá** je obec na Slovensku v okrese Svidník, v Prešovskom kraji.

Polohopis
---------

Krajná Bystrá sa rozprestiera v severnej časti Nízkych Beskýd, západnej časti Laboreckej vrchoviny vpravo od Ladomírky. Územie chotára je na hranici s Poľskom. Nadmorská výška v strede obce je 380 m a v chotári od 350 – 670 m. Okolie obce má členitý povrch a súvislý les s porastom buka, borovice a smreka. V obci sa nachádzajú sírovodíkové a metánové vody.

Rozloha obce zaberá 894 ha.

### Susedné obce

* Hunkovce
* Krajná Poľana
* Medvedie
* Nižný Komárnik

### Vodné toky

Cez obec preteká 6 km Hluboký potok, prameniaci pri štátnej hranici s Poľskom vo výške 460 m. Potok je pravostranným prítokom Ladomirky do ktorej sa vlieva poniže Krajnej Poľany vo vzdialenosti 1 km.

Symboly obce
------------

### Erb

V zelenom štíte je strieborný kosák so zlatou rukoväťou zabodnutý v zlatom snope. Snop je prevýšený z horného okraja štítu vyrastajúcimi striebornými váhami so striebornými miskami. Je to poľnohospodársky motív podľa odtlačku pečatidla obce z roku 1837, doplnený o atribút miestneho patróna sv. Michala. Autormi erbu sú Jozef Novák a Ladislav Čisárik. Erb obce bol prerokovaný obecným zastupiteľstvom v roku 2004 a je zapísaný v Heraldickom registri Slovenskej republiky pod číslom: HR: K-227/2004.

### Vlajka

Vlajka obce pozostáva zo štyroch pozdĺžnych pruhov vo farbách zelenej, bielej, zelenej a žltej. Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.

Názov
-----

**Vývin názvu obce**

* 1618 – *Biztra*
* 1586 - *Bisstra*
* 1773 - *Bisztra*, *Bistre*
* 1808 - *Krajna-Bisztra*, *Krajná Bystrá*
* 1863 - *Krajnabisztra*
* 1902 - *Krajnóbisztra*
* 1907 – 1913 - *Krajnóbisztra*, *Bátorhegy*
* 1920 - *Bystrá*, *Krajná Bystra*
* 1927 - *Krajná Bystrá*

Dejiny
------

Obec vznikla pri osídľovaní severnej časti Šarišskej župy v rokoch 1573 až 1598. 

Obec v minulosti patrila do Makovického panstva, Šarišskej župy. Po vzniku ČSR bola súčasťou Prešovského kraja a okresu Svidník. V roku 1960 pri novom územnosprávnom členení bola súčasťou Východoslovenského kraja a Bardejovského okresu. Od roku 1968 patrila do novo vzniknutého okresu Svidník. Po vzniku Slovenskej republiky bola znovu začlenená do Prešovského samosprávneho kraja.

V dôsledku ťaživej, neúnosnej hospodárskej a ekonomickej situácie a ťažkých prírodných podmienok došlo na začiatku 18. storočia k úteku poddaných. Značná časť obyvateľov odišla do južných časti Uhorska, ktoré bolo vyprázdnené po odchode Turkov. Časť obyvateľov vyrábala šindle zo smrekového a jedľového dreva.

Bolo to tiež i v časoch predmníchovskej republiky. V čase druhej svetovej vojny a vzniku Slovenského národného povstania v chotári obce pôsobila partizánska skupina, ktorá pripravovala podmienky na bezproblémový vstup Červenej armády na pomoc SNP. Nemci v dôsledku týchto skutočnosti, nechali obyvateľstvo vysťahovať a obec vypálili. Za aktívny boj proti fašizmu obec bola vyznamenaná Radom Červenej hviezdy.

Po roku 1945 obyvatelia obce boli zamestnaní v priemyselných podnikov ako napríklad VSŽ, VSS v Košiciach, v Odevných závodoch vo Svidníku, Strojárňach potravinárskeho priemyslu, stavebnom podniku vo Svidníku.

História obce zaznamenala niekoľko vysťahovaleckých odchodov.

Obyvateľstvo
------------

V roku 1787 mala obec 39 domov a 252 obyvateľov. V roku 1940 mala obec 63 domov a 329 obyvateľov. V obci tiež žilo 6 občanov židovského pôvodu. V roku 2004 v obci žilo 335 obyvateľov.

V obci Krajná Bystrá sa v deväťdesiatych rokoch 20. storočia nachádzali najčastejšie tieto priezviská: Babej, Baran, Berežný, Breznoščák, Capko, Cimba, Cino, Čonka, Dubivský, Džurban, Fedák, Ferenc, Gaži, Goban, Gula, Hojda, Horvath, Hrinko, Humeník, Hušo, Jambrozi, Jedinak, Jurečko, Kačurjak, Karala, Kosakowsky, Krak, Lipinský, Litvák, Lorenc, Macko, Maťaš, Matyás, Mazur, Mudry, Múdry, Noga, Novák, Pánik, Popovec, Rodák, Rusinko, Senaj, Sivák, Šamko, Šoma, Štefan, Štefanco, Štefanov, Urban, Vančišin, Vaňko, Vašuta, Weis, Zápotocký, Zásada, Zelizňák, Zelizňak a Želizňák.

Kultúra a zaujímavosti
----------------------

### Pamiatky

* Gréckokatolícky kostol sv. Michala archanjela, jednoloďová neobaroková stavba s polygonálnym ukončením presbytéria a mierne predstavsnou vežou, z roku 1929. Fasády sú členené lizénami a polkruhovo ukončenými oknami. Veža je ukončená barokovou helmicou s laternou.

### Poníky

#### Pamätná tabuľa osloboditeľom

V obci sa nachádza pamätná tabuľa na fasáde obecného úradu venovaná osloboditeľom Krajnej Bystrej.

#### Pamätník Vasila Biľaka

Od februára 2015 sa v obci nachádza pamätník miestneho rodáka RSDr. Vasila Biľaka. Súčasťou pamätníka bola pôvodne aj busta s podobizňou Biľaka, pamätník bol však po niekoľkých dňoch poškodený a busta bola po krátkej dobe odcudzená.

### Zaujíavosti

#### Vojenský cintorín z 1. svetovej vojny

V Krajnej Bystrej je vojnový cintorín z prvej svetovej vojny, ktorý nie je v ideálnom stave a je súčasťou obecného cintorína. Celkovo 29 hrobov roztrúsených po cintoríne nie je označených krížmi ani inými symbolmi. Mŕtvych vojakov pochovávali na cintoríne už počas vojny.

V dvadsiatich štyroch hroboch je pochovaných po dvoch, v štyroch hroboch sú pochovaní po troch a v jednom hrobe sú štyria vojaci. Tento hrob vznikol po exhumačných prácach 22. marca 1922. 

Na vojnovom cintoríne je pochovaných tridsať rakúsko-uhorských vojakov a tridsať štyri vojakov cárskej ruskej armády. Identifikovaný bol rakúsko-uhorský vojak Alexander Linter. O vojnové hroby v medzivojnovom období sa staral Ján Hojda.

Osobnosti obce
--------------

### Rodáci

* Vasil Biľak (\* 1917 - † 2014), komunistický politik

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.
4. ↑   *Krajná Bystrá - Chrám sv. Michala archanjela* [online]. Pamiatky na Slovensku. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Krajná Bystrá**

Externé odkazy
--------------

* Oficiálny web

| * z
* d
* u
Obce okresu Svidník (2 + 66) |
| --- |
| Mestá | 
* Giraltovce
* Svidník

 |
| Ostatné obce | 
* Belejovce
* Beňadikovce
* Bodružal
* Cernina
* Cigla
* Dlhoňa
* Dobroslava
* Dubová
* Dukovce
* Fijaš
* Havranec
* Hrabovčík
* Hunkovce
* Jurkova Voľa
* Kalnište
* Kapišová
* Kečkovce
* Kobylnice
* Korejovce
* Kračúnovce
* Krajná Bystrá
* Krajná Poľana
* Krajná Porúbka
* Krajné Čierno
* Kružlová
* Kuková
* Kurimka
* Ladomirová
* Lúčka
* Lužany pri Topli
* Matovce
* Medvedie
* Mestisko
* Mičakovce
* Miroľa
* Mlynárovce
* Nižná Jedľová
* Nižná Pisaná
* Nižný Komárnik
* Nižný Mirošov
* Nižný Orlík
* Nová Polianka
* Okrúhle
* Príkra
* Pstriná
* Radoma
* Rakovčík
* Rovné
* Roztoky
* Soboš
* Stročín
* Svidnička
* Šarbov
* Šarišský Štiavnik
* Šemetkovce
* Štefurov
* Vagrinec
* Valkovce
* Vápeník
* Vyšná Jedľová
* Vyšná Pisaná
* Vyšný Komárnik
* Vyšný Mirošov
* Vyšný Orlík
* Železník
* Želmanovce

 |

Autoritné údaje: * SNK: 86382
* VIAF: 4201156565753023500006